proxectonos/corpus_dominio_legal_administrativo_tmp huggingface dataset:
ORDE do 2 de 1996 pola que se autoriza impartir provisionalmente as ensinanzas correspondentes ó grao medio dos estudios de danza a determinados centros privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/11/1996

A disposición transitoria segunda do Real decreto 389/1992, do 15 de abril (BOE do 28) polo que se establecen os requisitos mínimos dos centros que impartan ensinanzas artísticas, sinala que os centros docentes privados que estean recoñecidos como centros de ensinanzas de danza de acordo co Decreto 1987/1964, do 18 de xuño, serán autorizados para imparti-las ensinanzas de grao elemental de danza correspondentes á nova ordenación do sistema educativo.
A disposición transitoria terceira do dito real decreto establece que os centros docentes privados
que estean clasificados como recoñecidos para a ensinanza de danza de grao medio, con anterioridade á entrada en vigor do dito real decreto poderán solicitar autorización para imparti-las ensinanzas de grao medio correspondentes á nova ordenación do sistema educativo.
Na Comunidade Autónoma de Galicia existen cinco centros autorizados de ensino de danza que impartidos no pasado curso académico o derradeiro curso do grao elemental e resulta necesario garantir ós alumnos e ás alumnas destes centros a continuidade dos seus estudios no grao medio.
Os centros de ensino de danza autorizados de grao elemental que se relacionan no anexo á presente orde solicitaron formalmente perante esta consellería a correspondente autorización para imparti-las ensinanzas de grao medio de danza e aportan documentación que acredita distintos graos de cumprimento dos requisitos mínimos físicos e de organización académica.
A necesidade de implantación no presente curso académico do primeiro curso do primeiro ciclo do grao medio de danza impide esixir ós centros a modificación inmediata das súas instalacións e medios para o cumprimento estricto da vixente normativa. Polo tanto, esta consellería,
DISPÓN:
Primeiro.-Conceder autorización provisional, para o vindeiro curso académico 1996/1997, para impartir o grao medio das ensinanzas de danza ós centros autorizados que se relacionan no anexo a esta orde.
Segundo.-Para dar cumprimento ó que establece a disposición adicional terceira do Decreto 253/1995 do 29, de setembro, os centros autorizados de danza quedan adscritos ó Conservatorio de Danza da Deputación Provincial da Coruña para os estudios regulados pola Lei 1/1990 do 3 de outubro (LOXSE) e para cursos e graos dos estudios regulados con anterioridade á dita lei que non estean suprimidos polo Real decreto 986/1991, do 14 de xuño, modificado polos reais decretos 535/1993, do 12 de abril, e 1487/1994, do 1 de xullo.
Santiago de Compostela, 2 de outubro de 1996.
Celso Currás Fernández
Conselleiro de Educación e Ordenación Universitaria
ANEXO
Centro
Data creación
Decreto
DOG
Baby Study
7-11-1991
383/1991
14 novembro
Coppelia
14-3-1991
129/1992
25 marzo
Druida
13-2-1992
56/1992
3 marzo
Hannelore
7-3-1991
86/1991
21 marzo
Mayeusis
24-6-1987
157/1987
14 xuño
7820
ORDE do 8 de outubro de 1996 pola que se autoriza o cambio de titularidade do centro privado Videlba, de Montrove-Oleiros (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/11/1996

Examinado o expediente incoado por Ramón Andrés Lata Faraldo, en representanción de Videlba S.L. titular do centro privado Videlba de Oleiros (A Coruña), en solicitude de cambio de titularidade do devandito centro.
Resultando que, mediante escritura pública notarial de cesión de titularidade, outorgada ante o notario do Colexio da Coruña Francisco Manuel Ordóñez Arman, a entidade mercantil Videlba, S.L. cede a súa titularidade, para tódolos efectos, a favor de Green School, Sociedad Limitada.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a el os documentos esixidos e que a petición foi sometida ó informe da Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 2377/1985, do 18 de decembro (BOE do 27), o Decreto 133/1995, do 10 de maio (DOG do 22), e demais disposicións complementarias.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería,
DISPÓN:
Autoriza-lo cambio de titularidade do centro privado Videlba de Oleiros (A Coruña) a favor de Green School, Sociedad Limitada, con tódolos dereitos e obrigas contraídos pola cedente Videlba, S.L., sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 8 de outubro de 1996.
Celso Currás Fernández
Conselleiro de Educación e Ordenación Universitaria
7977
CORRECCIÓN de erros.-Resolución do 2 de febreiro de 1996, da Secretaría Xeral para o Deporte, pola que se ratifican os estatutos da Federación Galega de Espeleoloxía.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/11/1996

Observado un erro no artigo 56.2º dos estatutos desa federación, publicados no DOG nº 68 do 8-4-1996, páxina 3.121, onde di: «...nin tampouco poderán imporse correctivos que estean establecidos por norma anterior á perpetración da falta cometida», debe dicir: «...nin tampouco poderán imporse correctivos que non estean establecidos por norma anterior a perpretación da falta cometida».
7872
DECRETO 395/1996, do 31 de outubro, polo que se modifica o 299/1990, do 24 de maio, sobre indemnizacións por razón do servicio ó persoal con destino na Administración Autonómica de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/11/1996

O artigo 29 do Decreto 299/1990, do 24 de maio, sobre indemnizacións por razón do servicio ó persoal con destino na Administración autonómica de Galicia, establece a posibilidade de aboar asistencias pola colaboración, con carácter non permanente nin habitual, nas actividades por conta da Escola Galega de Administración Pública nas que se imparten ocasionalmente conferencias ou cursos, así como nos congresos, relatorios, seminarios e actividades análogas incluídas no programa de actuación da citada escola, dentro das dispoñibilidades orzamentarias para tales atencións e sempre que o total de horas do conxunto das devanditas actividades non supere individualmente o máximo de setenta e cinco ó ano.
O artigo 1 da Lei 4/1992, do 9 de abril, de creación da Academia Galega de Seguridade, establece que esta é un organismo autónomo de carácter administrativo, e o artigo 9.2º dispón que os membros integrantes do persoal docente que non formen parte do cadro de persoal da Academia Galega de Seguridade terán a condición de colaboradores temporais e o dereito a percibi-las compensacións económicas que lles correspondan por asistencia, horas lectivas, conferencias, seminarios ou traballos determinados.
Co fin de que a Academia Galega de Seguridade poida desenvolve-la súa actividade, considérase necesario establecer expresamente a aplicación ó devandito organismo do artigo 29 do decreto 299/1990.
Na súa virtude, oída a comisión de persoal, por iniciativa da Consellería de Xustiza, Interior e Relacións Laborais, e por proposta das consellerías da Presidencia e Administración Pública e de Eco
nomía e Facenda, logo de deliberación do Consello da Xunta de Galicia na súa reunión do día trinta e un de outubro de mil novecentos noventa e seis,
DISPOÑO:
Artigo único.-Modifícase o artigo 29 do Decreto 299/1990, do 24 de maio, sobre indemnizacións por razón do servicio ó persoal con destino na Administración autonómica de Galicia, ó que se lle engade o seguinte parágrafo:
O disposto neste precepto será tamén de aplicación á Academia Galega de Seguridade.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela o trinta e un de outubro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
96-8233
RESOLUCIÓN do 2 de agosto de 1996 pola que se fai público o acordo plenario do día 1 de agosto de 1996 polo que se establece o número e composición das seccións do Consello Consultivo de Galicia para o ano 1996.
CONSELLO CONSULTIVO DE GALICIA — III. OUTRAS DISPOSICIÓNS — 07/11/1996

De conformidade co establecido na disposición transitoria do Decreto 287/1996, do 12 de xullo, polo que se aproba o Regulamento de organización e funcionamento do Consello Consultivo de Galicia, esta presidencia,
RESOLVE:
Facer público o acordo plenario do 1 de agosto de 1996 do Consello Consultivo de Galicia, que ratifica o acordo previo do 4 de marzo do mesmo ano, polo que se establecen o número e composición das sección do devandito consello para 1996, que ten o tenor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia, e o artigo 16 e disposición transitoria do seu Regulamento de organización e funcionamento, aprobado polo Decreto 287/1996, o pleno do Consello Consultivo de Galicia, na súa reunión do día 1 de agosto de 1996,
ACORDA:
1. Ratificando o acordo previo deste consello do 4 de marzo do presente ano sobre a devandita materia, establece-lo número e composición das sección do Consello Consultivo de Galicia para o ano 1996 da forma seguinte:
-Sección primeira:
Presidente: Pablo Moure Mariño.
Conselleiros: José Luis de la Torre Nieto.
José María Gómez y Díaz-Castroverde.
-Sección segunda:
Presidente: Antonio Carro Fernández-Valmayor.
Conselleiros: José María Gómez y Díaz-Castroverde.
José Luis de la Torre Nieto.
2. Ordena-la publicación do presente acordo no Diario Oficial de Galicia».
Santiago de Compostela, 2 de agosto de 1996.
José Antonio García Caridad
Presidente do Consello Consultivo de Galicia
Sr. Secretario xeral da Consellería da Presidencia e Administración Pública
7921
ORDE do 11 de outubro de 1996 pola que se declara de interese galego a Fundación José Otero-Carmela Martínez e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/11/1996

Con data do 10 de outubro de 1996 publicouse no Diario Oficial de Galicia a orde da Consellería da Presidencia e Administración Pública do 20 de setembro de 1996 pola que se clasifica como mixta a Fundación José Otero-Carmela Martínez adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Santiago de Compostela o día 27 de xuño de 1996 ante o notario desa cidade José Antonio Montero Pardo, co número mil cento dezasete do seu protocolo, por José Otero Otero e María del Carmen Martínez San José no seu propio nome e dereito.
Esta fundación, ó abeiro do establecido no artigo 6 dos seus estatutos, ten por obxecto a concesión de bolsas a estudiantes, a formación, execución e desenvolvemento de programas de investigación; a dotación de bibliotecas e fondos culturais así como a axuda ós anciáns e persoas discapacitadas nas diversas formas que aconselle a súa asistencia; axudas extraordinarias a carencias infantís de todo tipo.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento
de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación José Otero-Carmela Martínez ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación José Otero-Carmela Martínez o Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala la Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de outubro de 1996.
Dositeo Rodríguez Rodríguez
Conselleiro de Presidencia e Administración Pública
7482
CORRECCIÓN de erros.-Decreto 374/1996, do 17 de outubro, polo que se aproba o Regulamento orgánico das escolas de educación infantil e dos colexios de educación primaria.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 06/11/1996

Advertidos erros no devandito decreto, publicado no DOG nº 206, do luns, 21 de outubro de 1996, cómpre face-las oportunas correccións:
-Na páxina 9.274, 2ª columna, no artigo 43 onde di: «p) Regula-lo procedemento de autorización das saídas voluntarias entre clase ou en períodos de lecer do alumnado do centro», débese eliminar na súa totalidade.
-Na páxina 9.277, 1ª columna, no artigo 63 onde di: «1a) Un profesor de cada ciclo, por proposta dos seus integrantes» debe dicir: «Un profesor de cada ciclo, por proposta da comisión de coordinación pedagóxica». No apartado 3, onde di: «...outras membros...» debe dicir: «...outros membros...».
-Na páxina 9.278, 2ª columna, no artigo 73 onde di: «2. O xefe do equipo de actividades complementarias e extraescolares actuará baixo a dependencia directa do xefe de estudios e en estreita colaboración co equipo directivo», débese eliminar na súa totalidade.
-Na páxina 9.283, 1ª columna, na disposición transitoria primeira liña 9ª, onde di: «...un representante dos alumnos...», debe dicir: «...unha representación dos alumnos...».
7821
RESOLUCIÓN do 4 de outubro de 1996, da Dirección Xeral de Centros e Inspección Educativa, pola que se autoriza a implantación de ciclos formativos en centros privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/1996

Estudiadas as solicitudes promovidas ó amparo da Orde do 22 de marzo de 1996 (DOG do 3 de abril), pola que se dictan normas referentes á renovación da oferta de ensinanzas experimentais durante o curso 1996/1997, procede prosegui-la implantación anticipada das ensinanzas establecidas na Lei 1/1990, do 3 de outubro, de ordenación xeral do sistema educativo.
É polo que esta dirección xeral, por proposta da Dirección Xeral de Ordenación Educativa e de Formación Profesional,
RESOLVE:
Autoriza-la implantación dos ciclos formativos para o curso 1996/1997, nos centros privados que figuran no anexo.
Contra a presente resolución poderán interpoñer recurso ordinario, ante o conselleiro de Educación e Ordenación Universitaria, no prazo dun mes desde a súa publicación no DOG.
Santiago de Compostela, 4 de outubro de 1996.
Severino Somoza Gómez
Director xeral de Centros e Inspección Educativa
ANEXO
1. A Coruña.
1.1. Centro Liceo La Paz A Coruña.-Un ciclo formativo de grao superior Animación de Actividades Físicas e Deportivas da familia profesional Actividades Físicas e Deportivas, por transformación do módulo 3 de Actividades Físicas e Animación Deportiva.
1.2. Centro Santa Apolonia de Santiago de Compostela.-Un ciclo formativo de grao medio Coidados Auxiliares de Enfermería, en substitución do módulo profesional de nivel 2 Enfermería.-Un ciclo formativo de grao medio Conducción de Actividades Físico-Deportivas no Medio Natural, en substitución de 1º de FP 2 da especialidade Hixiene Dental da rama sanitaria.-Un ciclo formativo de grao superior Animación de Actividades Físicas e/o Deportivas, en substitución do módulo profesional de nivel 3 de Actividades Físicas e Animación Deportiva.-Un ciclo formativo de grao superior de Hixiene Bucodental da familia sanitaria, en substitución de 2º de FP 2 de Hixiene Dental da rama sanitaria. No curso escolar 97/98 deixará de funcionar 3º de FP 2 de Hixiene Dental da rama sanitaria, quedando totalmente suprimida esta especialidade.
2. Pontevedra.
2.1. Centro Seresco Vigo.-Un ciclo formativo de grao superior Administración de Sistemas Informáticos da familia profesional Informática, para impartir en xornada diferente ó ciclo formativo de grao superior Desenvolvemento de Aplicacións Informáticas.
2.2. Centro Fogar San Roque, Vigo.-Un ciclo formativo de grao medio Impresión en Artes Gráficas da familia profesional de Artes Gráficas en substitución do módulo profesional de nivel 2 Reproducción Fotomecánica.
2.3. Centro de FP Povisa Vigo.-Un ciclo formativo de grao superior Documentación Sanitaria da familia profesional Sanidade.-Un ciclo formativo de grao superior Anatomía Patolóxica e Citoloxía da familia profesional Sanidade.-Un ciclo formativo de grao medio Coidados Auxiliares de Enfermería da familia profesional Sanidade.
9607816
RESOLUCIÓN do 9 de outubro de 1996, da Dirección Xeral de Centros e Inspección Educativa, pola que se lles autoriza a impartición experimental de programas de garantía social durante o curso 1996/1997 ós centros privados que no anexo se relacionan.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/1996

Na Orde do 9 de maio de 1996 (DOG do 28 de maio), díctanse as normas para a regulación de programas de garantía social durante o curso 1996/1997, con carácter experimental, en centros públicos e privados homologados de formación profesional de Galicia.
Tendo en conta o establecido na dita orde e o informe da Dirección Xeral de Ordenación Educativa e de Formación Profesional, esta dirección xeral,
RESOLVE:
Autorizarlles, para o curso escolar 1996/1997, a impartición de programas de garantía social ós centros privados que figuran no anexo, coa correspondente denominación das ensinanzas.
Contra a presente resolución poderá interpoñer recurso ordinario, ante o conselleiro de Educación e Ordenación Universitaria, no prazo dun mes desde a súa publicación no DOG.
Santiago de Compostela, 9 de outubro de 1996.
Severino Somoza Gómez
Director xeral de Centros e Inspección Educativa
ANEXO
Centro privados homologados
Ourense.
-Centro de formación profesional Valle Inclán Ourense.
Introducción á construcción.
Introducción á informática.
Iniciación ás técnicas administrativas.
Pontevedra.
-Centro Divino Maestro Vigo.
Introducción ás técnicas administrativas.
-Centro Hogar San Roque Vigo.
Introducción ás máquinas e ferramentas.
8166
ORDE do 7 de outubro de 1996 pola que se autoriza o cambio de denominación de centros públicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/1996

Vista a Orde do 18 de decembro de 1991 (DOG do 14 de xaneiro de 1992), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación dos centros que se relacionan no anexo.
Santiago de Compostela, 7 de outubro de 1996.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Ribeira.
Código do centro: 15014556.
Denominación: Instituto de Formación Profesional de Ribeira.
Nova denominación: Instituto de Educación Secundaria Coroso.
Provincia: Pontevedra.
Concello: Marín.
Código do centro: 36015159.
Denominación: Instituto de Formación Profesional de Marín.
Nova denominación: Instituto de Educación Secundaria Chan do Monte.
Provincia: Ourense.
Concello: Xunqueira de Espadanedo.
Código do centro: 32005721.
Denominación: C.P. Xunqueira de Espadanedo.
Nova denominación: C.P. Víctor Manuel Vázquez Portomeñe.
Provincia: Lugo.
Concello: Xove.
Código do centro: 27005691.
Denominación: C.P. de Xove.
Nova denominación: C.P. Pedro Caselles Rollán.
7933
CORRECCIÓN de erros.-Resolución do 16 de outubro de 1996, da Dirección Xeral de Universidades e Investigación, pola que se adxudican as axudas para a realización de proxectos de investigación convocadas no anexo I á Orde do 29 de febreiro de 1996 (DOG do 14 de marzo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/1996

Advertidos erros na citada Resolución do 16 de outubro de 1996 publicada no DOG nº 209, do 24 de outubro, cómpre efectúa-las seguintes rectificacións:
-Nas páxinas 9.444 a 9.456 que corresponden ó anexo da citada resolución deben aparecer como cabeceira de cada columna, os seguintes epígrafes:
Investigador, Código do proxecto, Título do proxecto, Duración (anos), Primeira anualidade 1996 (miles de ptas), Segunda anualidade 1997 (miles de ptas), Terceira anualidade 1998 (miles de ptas), Total subvención (miles de ptas).
-Na páxina 9.445 para a investigadora Díaz González, Rosalía onde di: «XUGA22701A96», debe dicir: «XUGA29001A96».
-Na páxina 9.446 para o investigador Gil Longo, José, onde di: «Estudio farmacolóxico dos efectos vasculares e antiplaquetarios do viño, a filla da vide...», debe dicir: «Estudio farmacolóxico dos efectos vasculares e antiplaquetarios do viño, a folla da vide...».
-Na páxina 9.448 para a investigadora Sainz Rivadulla, Mª Concepción, onde di: «XUGA20106A96», debe dicir: «XUGA26109A96».
-Na páxina 9.450 na línea 5º, onde di: «Bastida de la Calle, Mª», debe dicir: «Bastida de la Calle, Mª Rufina» e onde di: «De cara a novos sistemas macrociclicos rufina polinucleares», debe dicir: «De cara a novos sistemas macrociclicos polinucleares».
-Na páxina 9.455 na línea 5º, onde di: «Álvarez Álvarez, Rosa», debe dicir: «Álvarez Otero, Rosa».
-Na páxina 9.455 para o investigador Sánchez García, Luciano, onde di: «XUGA29001A96», debe dicir: «XUGA26112B96».
9607815
CORRECCIÓN de erros.-Orde do 24 de xuño de 1996 pola que se publican as zonas educativas para os efectos de concurso de traslados entre funcionarios do corpo de mestres.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/1996

Advertidos erros na orde que se indica, cómpre efectua-las correspondentes rectificacións:
-Na páxina 6.681, onde di: «Zona educativa: Pontedeume», debe engadirse:
Concello
Localidade
Centro
Código
Unid.
Cabanas
As Viñas
Colexio de educación infantil e primaria das Viñas
15022681
1
Cabanas
Lavandeira
Colexio de educación infantil e primaria de Salto
15002037
1
Cabanas
Porto
Colexio de educación infantil e primaria Eladia Mariño
15002025
10
-Na páxina 6.698, o colexio de educación infantil e primaria do Corgo, código 27014847 e o colexio de educación infantil e primaria de Laxosa, código 270cor01, causan baixa na zona educativa de Castroverde.
-Na páxina 6.700, colexio de educación infantil e primaria de Baamonde, código 27014586, colexio de educación infantil e primaria Virxe do Corpiño, código 27000897, e o colexio de educación infantil e primaria de Gaibor, código 27015050, todos eles do concello de Begonte, causan baixa na zona educativa de Guitiriz.
-Na páxina 6.702, o colexio de educación infantil e primaria de Ferreira de Pantón, código 27009050, e o colexio de educación infantil e primaria de San Romao, código 27008999, causan baixa na zona educativa do Saviñao.
-Na páxina 6.705, escola de educación infantil da Canda, código 32015062, do Concello de Piñor, causan baixa na zona educativa do Carballiño.
-Na páxina 6.716, o colexio de educación infantil e primaria Antonio Carpintero, código 36000031, do concello de Arbo, causan baixa na zona educativa das Neves.
-Na páxina 6.716, colexio de educación infantil e primaria do Covelo, código 36001690, causa baixa na zona educativa: Mondariz.
-Na páxina 6.718 referido a: «zona educativa: Pontevedra», debe engadirse:
Concello
Localidade
Centro
Código
Unid.
Pontevedra
Ponte Sampaio
Escola de educación infantil de Ponte Sampaio
36016917
1
Pontevedra
Ponte Sampaio
Colexio de educación infantil e primaria Ponte Sampaio
36006778
7
-Na páxina 6.720, referido ó colexio de educación infantil e primaria Valle-Inclán, onde di: «14 unidades», debe dicir: «16 unidades».
-Na páxina 6.725, a escola de educación infantil de Pontesampaio, código 36016917, e o colexio de educación infantil e primaria de Ponte Sampaio, código 36006778, causan baixa na zona educativa: Soutomaior.
-Na páxina 6.726, referido ó colexio de educación infantil e primaria de Mosteiro-Bemvibre, onde di: «10 unidades», debe dicir: «11 unidades».
7811
RESOLUCIÓN do 24 de setembro de 1996, da Dirección Xeral de Centros e Inspección Educativa, pola que se autoriza a impartición experimental de programas de garantía social durante o curso 1996/1997 ós centros públicos que se relacionan no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/11/1996

Na Orde do 9 de maio de 1996 (DOG do 28 de maio) díctanse as normas para a regulación de programas de garantía social durante o curso 1996/1997, con carácter experimental, en centros públicos e privados homologados de formación profesional de Galicia.
Tendo en conta o establecido na dita orde e o informe da Dirección Xeral de Ordenación Educativa e de Formación Profesinal, esta dirección xeral,
RESOLVE:
Autorizar, para o curso escolar 1996/1997, a impartición de programas de garantía social ós centros que figuran no anexo, coa correspondente denominación das ensinanzas.
Santiago de Compostela, 24 de setembro de 1996.
Severino Somoza Gómez
Director xeral de Centros e Inspección Educativa
ANEXO
Centros públicos.
A Coruña
-IFP Monte Alto A Coruña.
Introducción á atención infantil.
-IFP Fraga do Eume Pontedeume.
Introducción á cociña e a restauración.
Introducción ós servicios de restaurante e bar.
-IFP Cee.
Introducción ás reparacións de carrocería do vehículo.
Introducción á electricidade.
-IFP Someso.
Introducción á perruquería.
Introducción á fontanería.
Introducción á mecánica xeral e á electricidade do vehículo.
-IESP Curtis.
Introducción á electricidade.
Introducción á mecánica xeral e á electricidade do vehículo.
-IESP Noia.
Introducción á electricidade.
-Escola de Capacitación Agraría Guísamo.
Introducción ás explotacións agropecuarias.
-Colexio Calvo Sotelo A Coruña.
Introducción ás máquinas e ferramentas.
Lugo
-IPFP Lugo.
Introducción á electricidade.
Introducción ás máquinas e ferramentas.
Ourense
-IFP Verín.
Introducción á soldadura e ás construccións metálicas.
9607683
ORDE do 24 de setembro de 1996 pola que se clasifican postos de traballo reservados a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/11/1996

Vista a proposta do Concello de Bueu (Pontevedra), do 12 de setembro de 1996, relativa á creación e clasificación dos postos de tesourería e de adxunto á tesourería da devandita corporación.
Por acordo do Pleno do Concello de Bueu do 28 de agosto de 1996, apróbase a relación de postos de traballo do dito concello, na que se inclúe un posto de tesourería e un posto de colaboración de adxunto á tesourería, reservados a funcionarios/as de Administración local con habilitación de carácter nacional.
Segundo o antedito acordo e de conformidade co establecido no artigo 159.1º do Real decreto lexislativo 781/1986, do 18 de abril, e nos artigos 2 e 9 do Real decreto 1732/1994, do 29 de xullo, esta consellería en uso das facultades que lle confire o artigo 13.2º.17 da Lei 4/1988, do 26 de maio, da función pública de Galicia,
DISPÓN:
Clasifica-lo posto de tesourería e o posto de colaboración de adxunto á tesourería do concello de Bueu, provincia de Pontevedra, conforme se especifica no anexo que se xunta á presente orde.
Contra a presente orde, que é definitiva en vía administrativa, poderá interpoñer recurso contencioso-administrativo no prazo de dous meses, contados a partir do día seguinte ó da súa publicación no DOG, ante a Sala do Contencioso-Administrativo do Tribunal Superior de Xustiza de Galicia, conforme o disposto no artigo 58 da Lei reguladora da xurisdicción contencioso-administrativa, do 27 de decembro de 1956, logo de comunicarllo a esta consellería, segundo o previsto no artigo 110.3º da Lei 30/1992, do 26 de novembro de réxime xurídico das administracións públicas e do procedemento administrativo común.
Santiago de Compostela, 24 de setembro de 1996.
Dositeo Rodríguez Rodríguez
Conselleiro da Presidencia e administración Pública
ANEXO
Corporación: Concello de Bueu (Pontevedra).
Posto de traballo: tesourería.
Subescala: intervención-tesourería.
Posto de traballo: adxunto á tesourería.
Subescala: secretaría-intervención.
8139
ORDE do 10 de outubro de 1996 pola que se fixa o prezo de venda ó público da publicación Manual de Vacinas.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/11/1996

A Ley 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación Manual de Vacinas editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 10 de outubro do 1996.
José María Hernández Cochón
Conselleiro de Sanidade e Servicios Sociais
ANEXO I
Manual de Vacinas: 1.000 pesetas.
6351
ORDE do 16 de outubro de 1996 pola que se suprimen centros públicos de infantil/primaria no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/11/1996

Vistos os expedientes e os correspondentes informes das delegacións provinciais desta consellería na Coruña, Lugo, Ourense e Pontevedra.
Considerando que en tódolos documentos se xustifica a supresión dos ditos centros, que non funcionan.
Esta consellería, por proposta da Dirección Xeral de Centros e Inspección Educativa,
DISPÓN:
Suprimi-los centros públicos que figuran no anexo.
Contra a presente orde, que pon fin á vía administrativa, poderase interpor recurso contencioso-administrativo diante do Tribunal Superior de Xustiza de Galicia no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 22 de outubro de 1996.
Celso Currás Fernández
Conselleiro de Educación e Ordenación Universitaria
ANEXO
Concello
Localidade
Centro
Código
Observacións
Provincia: A Coruña.
Ames
Firminstáns
C.Ed. Prees. de Firminstáns
15021019
a
Arzúa
Vilantime
C.P. de Vilantime
15000715
a-b
Boimorto
A Igrexa
C.P. dos Anxos
15021342
a-b
Cabana
Esto
C. Ed. Prees. de Esto
15020829
a-b
Cerceda
Campo Xesteda
C.P. de Campo Xesteda
15024628
a-b
Laracha
Xesta
C. Ed. Prees. de Xesta
15022784
a-b
Laracha
Erboedo de Abaixo
C.P. de Erboedo
15007709
a
Mesía
Bascoi
C. P. de Bascoi
15023201
a-b
Noia
Chaínza
C. P. da Chaínza
15010873
a-b
Teo
Casalonga
C. P. de Casalonga
15019645
a-b
Toques
Igrexa
C. P. de Igrexa-Oleiros
15017326
a
Vilasantar
Eirixe
C. P. San Vicente de Curtis
15018653
a
Zas
Pazos
C. P. de Pazos
15023879
a-b
Zas
Rial de Arriba
C. P. Rial de Arriba
15019207
a-b
Provincia: Lugo
Cospeito
Xermar
C. Ed. Prees. de Xermar
27015542
a-b
Fonsagrada, A
Vilarmeán
C. Ed. Prees. de Vilarmeán
27015426
a-b
Chantada
Chantada
Escola fogar
27003141
c
Lugo
Lugo
C. P. Residencia Alonso Vega
27006176
c
Provincia: Ourense
San Amaro
San Cibrao
C. Ed. Prees. de San Cibrao
32015074
a-b
Ourense
Estrada Granxa-A Granxa
C. Ed. Prees. cuartel Gda. Civil
32008872
a-b
Provincia: Pontevedra
A Estrada
Tabeirós
C. Ed. Prees. Nosa Sra. da Consolación
32002888
a-b
Mos
Pileiro
C. Ed. Prees. Sanguiñeda
36017511
a-b
Pontevedra
Igrexa-Xeve
C. P. Sta. María de Xeve
36016358
a-c
Porriño, O
Galegos
C. Ed. Prees. de Atios-Galegos
36016383
a-b
a.-Esta escola unitaria desaparece como tal.
b.-Recoñécenselle ó profesorado afectado os dereitos da Orde do 23 de xullo de 1991 (DOG 19 de agosto).
c.-Este centro desaparece como tal.
7441
ORDE do 3 de outubro de 1996 pola que se fixan os prezos de venda ó público de diversas publicacións da Consellería de Cultura.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 05/11/1996

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 3 de outubro de 1996.
Jesús Pérez Varela
Conselleiro de Cultura e Comunicación Social
ANEXO
Cristino Mallo: 1.500 ptas.
Figuracións. Anos 70 na colección de arte contemporánea de Madrid: 1.500 ptas.
Cousas. Na busca da intimidade dos obxectos: 1.500 ptas.
Ignacio Basallo: 1.500 ptas.
Xurxo Alonso: 800 ptas.
J. González Collado: 800 ptas.
Raquel Blanco, Tatiana Medal, Jano Muñoz, Teresa Puy: 800 ptas.
Laxeiro: 3.000 ptas.
Reimundo Patiño. Ciclo monográfico de conferencias: 500 ptas.
Congreso Rafael Dieste: 2.230 ptas.
Xosé Mª Cao: 750 ptas.
Vari Caramés. Visión animal: 1.500 ptas.
Washington Barcala: 1.500 ptas.
Boente: 800 ptas.
Contos de cine: 1.200 ptas.
Eduardo F. Rivas. O touro.Festa, relixión e mito: 800 ptas.
Escritos geográficos: 3.000 ptas.
8065
DECRETO 382/1996, do 31 de outubro, polo que se dispón o cesamento de Javier Nieto Álvarez-Uría, como delegado provincial da Consellería de Familia, Muller e Xuventude na Coruña.
CONSELLERÍA DE FAMILIA, MULLER E XUVENTUDE — II. AUTORIDADES E PERSOAL — 05/11/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Familia, Muller e Xuventude, e logo de deliberación do Consello da Xunta de Galicia na súa reunión do día trinta e un de outubro de mil novecentos noventa e seis,
DISPOÑO:
O cesamento, por pasar a outro destino, de Javier Nieto Álvarez-Uría, como delegado provincial da Consellería de Familia, Muller e Xuventude na Coruña, agradecéndolle os servicios prestados.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, trinta e un de outubro de mil novecentos noventa e seis.
Manuel Fraga Iribarne
Presidente
Manuela López Besteiro
Conselleira de Familia, Muller e Xuventude
9608023
DECRETO 383/1996, do 31 de outubro, polo que se nomea a María Rosa Gómez Díaz, delegada provincial da Consellería de Familia, Muller e Xuventude na Coruña.
CONSELLERÍA DE FAMILIA, MULLER E XUVENTUDE — II. AUTORIDADES E PERSOAL — 05/11/1996

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Familia, Muller e Xuventude, e logo de deliberación do Consello da Xunta de Galicia na súa reunión do día trinta e un de outubro de mil novecentos noventa e seis,
DISPOÑO:
Nomear a María Rosa Gómez Díaz, delegada provincial da Consellería de Familia, Muller e Xuventude, na Coruña.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, trinta e un de outubro de mil novecentos noventa e seis.
Manuel Fraga Iribarne
Presidente
Manuela López Besteiro
Conselleira de Familia, Muller e Xuventude
7456
ORDE do 25 de outubro de 1996, das consellerías da Presidencia e Administración Pública e de Economía e Facenda, pola que se modifica a relación de postos de traballo das consellerías de Política Territorial, Obras Públicas e Vivenda e de Sanidade e Servicios Sociais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/11/1996

A creación do organismo autónomo Augas de Galicia, adscrito á Consellería da Política Territorial, Obras Públicas e Vivenda, efectuada pola Lei 8/1993, do 23 de xuño, reguladora da Administración hidráulica de Galicia (DOG nº 125, do 2 de xullo de 1993, corrección erros DOG nº 175, do 10 de setembro de 1993), desenvolvida polo Decreto 108/1996, do 29 de febreiro polo que se aproba o Regulamento do organismo autónomo Augas de Galicia (DOG nº 55, do 18 de marzo de 1996, corrección de erros DOG nº 81, do 25 de abril de 1996), así como a modificación da estructura orgánica dos servicios centrais da Consellería de Sanidade e Servicios Sociais e do Servicio Galego de Saúde (Sergas) efectuada polos decretos 63/1996 e 64/1996, do 15 de febreiro, respectivamente (DOG
nº 41, do 27 de febreiro de 1996, correccións de erros DOG nº 60, do 20 de marzo de 1996), fan necesario modificar parcialmente as relacións de postos de traballo das citadas consellerías, publicadas por resolución da Consellería da Presidencia e Administración Pública do 24 de novembro de 1995 (DOG nº 227 do 27 de novembro de 1995; correccións de erros DOG nº 238, do 14 de decembro de 1995 e nº 86 do 2 de maio de 1996).
En consecuencia, por proposta das consellerías de Política Territorial, Obras Públicas e Vivenda, e de Sanidade e Servicios Sociais, oídas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal,
DISPOÑEMOS:
Artigo único.- Modifica-la relación de postos de traballo da Administración da Xunta de Galicia nos termos que se sinalan nos anexos I e II da presente orde.
Santiago de Compostela, 25 de outubro de 1996.
Dositeo Rodríguez RodríguezJosé Antonio Orza Fernández
Conselleiro da PresidenciaConselleiro de Economía
e Administración Públicae Facenda
7987
ORDE do 22 de novembro de 1996 pola que se autoriza a inclusión da escola de música municipal de Carnota no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/12/1996

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril), regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1º, establece que lle corresponden á Consellería de Educación e Ordenación Universitaria as competencias de planificación, regulación e
administración do ensino en toda a súa extensión.
Presentada a solicitude de inclusión no Rexistro de Escolas de Música polo Concello de Carnota, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A escola, cos datos que se sinalan no anexo a esta orde, queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de novembro de 1996.
Celso Currás Fernández
Conselleiro de Educación e Ordenación Universitaria
ANEXO
Provincia da Coruña.
Denominación específica: escola municipal de música de Carnota.
Titular: Concello de Carnota.
Domicilio: O Viso-San Mamede.
Localidade: Carnota.
Provincia: A Coruña.
96-9369
ORDE do 22 de novembro de 1996 pola que se lle autoriza o cambio de denominación ó instituto de formación profesional de Monte Alto da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/12/1996

Vista a Orde do 18 de decembro de 1991 (DOG do 14 de xaneiro de 1992), pola que se establece o procedemento para a denominación de centros públicos de ensino non universitario, así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 22 de novembro de 1996.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Coruña.
Código do centro: 15022607
Denominación: Instituto de Formación Profesional Monte Alto de A Coruña.
Nova denominación: Instituto de Educación Secundaria Anxel Casal- Monte Alto.
9291
ORDE do 12 de decembro de 1996 de axudas ós concellos para a infravivenda rural no exercicio de 1997.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/12/1996

O Decreto 343/1992, do 26 de novembro, modificado polo Decreto 195/1996, do 17 de maio, regula as axudas ós concellos para a infravivenda rural.
A Orde do 29 de xaneiro de 1993 desenvolve o Decreto 343/1992, do 26 de novembro, e continúa vixente en canto á determinación dos ingresos familiares, á súa ponderación e o impreso cos datos da unidade familiar e da infravivenda.
A presente disposición, que non modifica o procedemento, abre o prazo de presentación das solicitudes, indica a partida orzamentaria na que figuran
os créditos que amparan a presente orde e sinala a contía máxima das subvencións que se concederán para cada concello no exercicio de 1997.
A disposición derradeira primeira do Decreto 343/1992, do 26 de novembro, faculta o conselleiro de Ordenación do Territorio e Obras Públicas actualmente Política Territorial, Obras Públicas e Vivenda, para dictar, no marco das súas competencias, as disposicións que cumpran para o desenvolvemento e aplicación da devandita norma.
A disposición adicional 2ª do Decreto 195/1996, do 17 de maio faculta así mesmo o conselleiro de Política Territorial, Obras Públicas e Vivenda para determinar por orde, dentro dos límites da consignación orzamentaria de cada exercicio, a cantidade máxima que se concederá en concepto de subvencións para cada concello.
A orde da Consellería de Economía e Facenda do 2 de xuño de 1986, modificada pola Orden do 18 de outubro de 1991, posibilita a tramitación anticipada dos expedientes de gasto no exercicio inmediatamente anterior.
Logo dos informes preceptivos segundo o Decreto 21/1992, do 29 de xaneiro, e a orde da Consellería da Presidencia e Administración Pública do 9 de novembro de 1993, e en uso das referidas autorizacións,
DISPOÑO:
Artigo 1º
O prazo de presentación de solicitudes comezará o día 2 de xaneiro de 1997 e rematará o día 31 de outubro de 1997.
Artigo 2º
1. Estas axudas tramitaranse financeiramente a través do crédito que figura consignado para esta finalidade na aplicación 06.50.331A.760 do estado de gastos do Proxecto de Lei de orzamentos xerais da Comunidade Autónoma de Galicia para 1997, neste momento en trámite parlamentario.
2. Para o exercicio de 1997 a cantidade máxima que se concederá, en concepto de subvencións, para cada concello será de dez millóns de pesetas (10.000.000 de ptas.) dentro dos límites da devandita consignación orzamentaria.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de decembro de 1996.
José Cuíña Crespo
Conselleiro de Política Territorial, Obras Públicas e Vivenda
9318
ORDE do 5 de decembro de 1996 pola que se fixa o prezo de venda ó público da publicación Evolución dos orzamentos das corporacións locais de Galicia. 1985-1992.
CONSELLERÍA DE ECONOMÍA E FACENDA — III. OUTRAS DISPOSICIÓNS — 20/12/1996

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación Evolución dos orzamentos das corporacións locais de Galicia. 1985-1992.
2. Este prezo entenderase, no seu caso, con IVE incluído.
Santiago de Compostela, 5 de decembro de 1996.
José Antonio Orza Fernández
Conselleiro de Economía e Facenda
ANEXO
Evolución dos orzamentos das corporacións locais de Galicia 1985-1992: 2.000 ptas.
9317
ORDE do 12 de decembro de 1996 de axudas ás entidades locais para a erradicación do chabolismo na Comunidade Autónoma de Galicia no exercicio de 1997.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/12/1996

O Decreto 266/1989, do 23 de novembro, desenvolve a Lei 5/1989, de medidas para a erradicación do chabolismo no ámbito territorial da Comunidade Autónoma de Galicia.
A presente disposición, que non modifica o procedemento, abre o prazo de presentación das solicitudes, indica a partida orzamentaria na que figuran os créditos que amparan a presente orde e sinala a contía máxima das subvencións que se concederán para alugueiros a que se refire o artigo 9 do Decreto 266/1989, do 23 de novembro.
A disposición adicional segunda do devandito decreto faculta o conselleiro de Ordenación do Territorio e Obras Públicas para dictar, no ámbito das súas competencias, tódalas disposicións que sexan necesarias para o desenvolvemento da devandita norma.
A orde da Consellería de Economía e Facenda do 2 de xuño de 1986, modificada pola Orde do 18 de outubro de 1991, posibilita a tramitación anticipada dos expedientes de gasto no exercicio inmediatamente anterior.
Logo dos informes preceptivos segundo o Decreto 21/1992 , do 29 de xaneiro, e a orde da Consellería da Presidencia e Administración Pública do 9-11-1993 e en uso das referidas autorizacións,
DISPOÑO:
Artigo 1º
Estas axudas instrumentaranse financeiramente a través do crédito que figura consignado para esta finalidade na aplicación 06.50.331A.760 do estado de gastos do proxecto de lei de orzamentos xerais da Comunidade Autónoma de Galicia para 1997, neste momento en trámite parlamentario.
Artigo 2º
Para os efectos da presente orde:
1. Continúan vixentes os límites porcentuais das subvencións establecidos no artigo 2º.1. e 2. da Orde do 27 de xuño de 1996.
2. O límite máximo por vivenda do importe da subvención para alugueiros ó que se refire o artigo 9 do Decreto 266/1989, do 23 de novembro, queda establecido en 19.000 ptas./mes.
3. Para a tramitación e concesión das axudas haberá que aterse ó determinado na Orde do 7 de xuño de 1990 e na Resolución do 17 de outubro de 1990 do Instituto Galego da Vivenda e Solo, no que non resulte modificado pola presente orde.
Artigo 3º
O prazo de presentación de solicitudes comezará o día 2 de xaneiro de 1997 e rematará o 31 de outubro de 1997.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de decembro de 1996.
José Cuíña Crespo
Conselleiro de Política Territorial, Obras Públicas e Vivenda
9290